Diari Oficial de la Generalitat Valenciana


Sumari del DOGV 6149, del 20-11-2009 (2009/13168)

RESOLUCIÓ d'11 de novembre de 2009, de la Presidència del Consorci Hospital General Universitari de València (CHGUV), per la qual s'aproven les bases específiques per a la provisió de diverses places de cap de servei facultatiu i cap de secció facultatiu (CM/01/09).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6149

Data del DOGV
:   20-11-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/13880


Data del document
:   11-11-2009

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'11 de novembre de 2009, de la Presidència del Consorci Hospital General Universitari de València (CHGUV), per la qual s'aproven les bases específiques per a la provisió de diverses places de cap de servei facultatiu i cap de secció facultatiu (CM/01/09). [2009/13590]
Per Resolució de 23 d'octubre de 2009 de la Presidència del CHGUV es van aprovar les bases generals de les convocatòries per a la provisió de places de prefectura subjectes a avaluació de l'exercici, d'acord amb les previsions contingudes en la Llei 7/2007, de l'Estatut Bàsic de l'Empleat Públic, la Llei 44/2003, d'Ordenació de les Professions Sanitàries, i els estatuts del CHGUV.
La base 6ª de les referides bases generals preveu que per resolució de la Presidència del CHGUV s'han d'aprovar les convocatòries específiques. La base general 8ª ordena que les esmentades convocatòries siguen publicades en el Diari Oficial de la Comunitat Valenciana (DOCV).
Actualment existeixen en el Consorci Hospital General Universitari de València, diverses places de prefectures de servei i secció de caràcter assistencial vacants, la provisió reglamentària de les quals es considera oportuna i necessària per a la prestació del servei públic.
En conseqüència, la Presidència del CHGUV en els termes prevists en la base 6ª de les bases generals aprovades per la Resolució del 23 d'octubre de 2009, resol:
1. Aprovar les bases específiques comunes per a la provisió, per mitjà de concurs de mèrits subjecte a avaluació de l'exercici, de les places de prefectura de servei clíniques del Consorci Hospital General Universitari de València (CHGUV) que figuren en l'annex I de la present resolució.
2. Detallar en l'annex II les places objecte del concurs.
3. Aprovar el barem per a la valoració dels mèrits que figura en l'annex III.
4. Aprovar el model de sol·licitud que figura en l'annex IV.
Contra esta resolució, les persones interessades poden interposar potestativament recurs de reposició davant de la Presidència del CHGUV en el termini d'un mes comptador des de l'endemà de la seua publicació en el Diari Oficial de la Comunitat Valenciana (DOCV) o, directament, recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu, d'acord amb el que disposa l'article 109 LRJPAC, i els articles 10, 14.2, 25.1 i 46 de la Llei 29/1998, reguladora de la Jurisdicció Contenciosa Administrativa. Tot això sense perjudici de la interposició de qualsevol altre recurs que estimen procedent.
València, 11 de novembre de 2009.- El president del CHGUV i conseller de Sanitat: Manuel Cervera Taulet.
ANNEX I
BASES ESPECÍFIQUES COMUNES PER A LA PROVISIÓ DE DIVERSES PREFECTURES DE CARÀCTER ASSISTENCIAL DEL CHGUV CM/01/09
Es detallen tot seguit les bases específiques comunes a totes les places objecte de la convocatòria:
Àrea funcional: les places s'integren en l'àrea funcional assistencial.
Grup de classificació: A (subgrup A1).
Forma de provisió: concurs de mèrits subjecte a avaluació periòdica de l'exercici.
Requisits específics d'accés: llicenciats en Medicina i Cirurgia i especialitat corresponent.
ANNEX II / ANEXO II
PLACES OBJECTE DE LA CONVOCATÒRIA CM/01/09
PLAZAS OBJETO DE LA CONVOCATORIA CM/01/09




Bases i requisits generals: aprovades per resolució de 23.10.2009 de la Presidència del CHGUV (DOCV 10.11.2009).
Termini de presentació de sol·licituds i documentació corresponent: un mes comptador a partir de l'endemà de la publicació de la convocatòria en el DOCV.
Fase 1ª del concurs.
Durada: 30 minuts.
Puntuació mínima requerida per a la seua superació: 25 punts.
Periodicitat procés d'avaluació: quadriennal.




A l'efecte d'elecció les places de cap de secció facultatiu del Servei de Tocoginecologia han de ser considerades com una sola; en conseqüència, els aspirants seleccionats s'adscriuen a cadascuna d'elles indistintament per ordre de puntuació.
A los efectos de elección las plazas de jefe de sección facultativo del Servicio de Tocoginecología serán consideradas como una sola; en consecuencia, los aspirantes seleccionados serán adscritos a cada una de ellas indistintamente por orden de puntuación.





ANNEX III
BAREM DE MÈRITS
Formació acadèmica
La puntuació màxima per l'apartat de formació acadèmica és de 5 punts.
1.a) Per cada matrícula d'honor o excel·lent durant els estudis de llicenciatura: 0,15 punts.
b) Per cada notable: 0,10 punts.
(Puntuació màxima: 2,5 punts).
2. a) Grau de doctor: 2 punts.
b) Grau de doctor cum laude: 2,5 punts.
Formació especialitzada
La puntuació màxima per l'apartat de formació especialitzada és de 15 punts.
3.a) Titulats superiors que hagen complit el període complet de formació com a residents en l'especialitat de la qual es tracta (Certificat MIR): 10 punts.
b) Titulats superiors que tot i haver superat la convocatòria nacional per a optar a places MIR, no hagen completat el programa. Per cada any complet en l'especialitat de la qual es tracta: 2 punts.
c) Titulats superiors que hagen complit el període complet de formació com a residents en centre estranger, amb programa reconegut de docència per a postgraduats en l'especialitat de la qual es tracta, que compten amb títol convalidat pel ministeri que en cada moment tinga atribuïdes les competències en matèria d'educació: 10 punts.
d) Per formació com a especialista en centres acreditats per a la docència, en l'especialitat de la qual es tracta, per un mínim de dos anys: 5 punts.
(Els apartats a, b, c, i d, són excloents entre si).
4. a) Per assistència a cursos d'una durada d'entre 40 hores i 100 hores lectives. Per cada curs: 0,20 punts.
(Puntuació màxima: 1 punt).
b) Per assistència a cursos o diplomes de més de 100 hores lectives. Per cada curs: 0,30 punts.
(Puntuació màxima: 1,50 punts).
c) Per assistència a màster. Per cada màster: 0,60 punts.
(Puntuació màxima: 3 punts).
Tot això ha d'estar relacionat amb les funcions corresponents a les places convocades.
Experiència professional
La puntuació global en l'apartat d'experiència professional no pot d'excedir de 22,5 punts.
5. Per cada mes de serveis prestats en propietat en l'especialitat de la qual es tracta en el Consorci Hospital General Universitari de València, en serveis jerarquitzats d'institucions sanitàries del Sistema Nacional de Salut o en institucions amb programa acreditat per a la docència per la comissió nacional de la qual es tracta, o en institucions sanitàries de país estranger realitzades en virtut de conveni o acords d'assistència sanitària amb aquell país, l'exercici dels quals haja estat expressament autoritzat al facultatiu en qüestió pel ministeri que en cada moment tinga atribuïdes les competències en matèria de sanitat: 0,15 punts.
6. Per cada mes de serveis prestats en propietat en serveis no jerarquitzats del Sistema Nacional de Salut en l'especialitat de la qual es tracta: 0,15 punts.
7. Per cada mes de serveis prestats com a interí, contractat o eventual en el Consorci Hospital General Universitari de València o en els serveis jerarquitzats de les institucions sanitàries del Sistema Nacional de Salut en l'especialitat de la qual es tracta: 0,15 punts.
8. Per cada mes de serveis prestats com a interí, contractat o eventual en els serveis no jerarquitzats de les institucions sanitàries del Sistema Nacional de Salut en l'especialitat de la qual es tracta: 0,15 punts.
9. Per serveis prestats en llocs de caràcter directiu qualssevol administracions sanitàries i serveis públics de salut, per ocupar llocs com a alt càrrec o de lliure designació; inclosos en les relacions de llocs de treball o plantilles d'estes entitats, així com llocs dependents dels mateixos organismes amb funcions d'inspecció de serveis sanitaris.
Per cada mes: 0,15 punts.
10. Per cada període de 4 anys de serveis prestats, en propietat o amb nomenament provisional, en serveis jerarquitzats dependents de l'administració pública o en institucions del sistema nacional de salut en l'especialitat de la qual es tracta:
a) Com a cap de secció: 2 punts.
b) Com a cap de servei: 3 punts.
La suma dels apartats 5, 6, 7 i 8 no pot excedir de 15 punts) i la suma dels apartats 9 i 10 no pot excedir de 10 punts.
Altres activitats
11.a) Professor associat en ciències de salut en hospitals amb conveni específic amb una universitat i amb programa de docència pregraduada, per cada curs acadèmic complet 0,30 punts.
(Puntuació màxima: 1,5 punts).
b) Professor titular en ciències de salut en hospitals amb conveni específic amb una universitat i amb programa de docència pregraduada, per cada curs acadèmic complet 0,40 punts.
(Puntuació màxima: 1,5 punts).
c) Catedràtic en ciències de salut en hospitals amb conveni específic amb una universitat i amb programa de docència pregraduada, per cada curs acadèmic complet 0,50 punts.
(Puntuació màxima: 1,5 punts).
12. Per treballs científics i d'investigació publicats en llibres o revistes de reconegut prestigi en l'àmbit sanitari de la respectiva especialitat a la qual es concursa, apreciats per la comissió de valoració, fins a un màxim de 3 punts.
La suma dels apartats 11 i 12 no pot excedir de 5 punts.
Coneixements de valencià
13. El coneixement del valencià es valora fins a un màxim de 2,50 punts quan s'acredite estar en possessió del corresponent certificat expedit o homologat per la Junta Qualificadora de Coneixements de Valencià:
1. Grau oral: 1,00 punt.
2. Grau elemental: 1,50 punts.
3. Grau mitjà: 2,00 punts.
4. Grau superior: 2,50 punts.